Bildo: la partoprenantoj al la marŝado de Charlottesville ĝis Vaŝingtono, lundon 28an de aŭgusto. Sait Serkan Gurbuz / Reuters

31/08/2017

En Charlottesville, grupo de manifestaciantoj komencis longan marŝadon ĝis la ĉefurbo, por denunci la blankan superecon, kaj postuli foriron de Donald Trump.

Per kantoj kaj aktiva fervoro, manifestaciantoj venintaj de multaj lokoj de Usono, kolektiĝis lundon 28an de aŭgusto en la urbeto Charlottesville por komenci dektagan marŝadon ĝis la ĉefurbo.

La defilado deziras «denunci la blankan superecon, kaj postuli foriron de la prezidento Donald Trump el la Blanka-Domo», eksplikas artikolo en Los Angeles Times. En Vaŝingtono, la marŝantoj planis partopreni al «manifestacioj kaj pacaj civitaj agoj», precizigas la ĵurnalo.

Tiu marŝado estas plena je simboloj, ĉar la urbo Charlottesville estis antaŭnelonge scenejo de ekstremdekstraj manifestacioj. Dum perfortoj, mortis kontraŭ-manifestaciantino. Tiu evento komenciĝas 54 tagojn post la fama marŝado ĝis Vaŝingtono kondukita de Martin Luther King en 1963, kio estas forta simbolo.

Citita de Los Angeles Times, Kristin Breen, kiu vivas en Charlottesville de antaŭ dek ok jaroj bedaŭras, ke «inspira evento estas tiel antaŭa». Ŝi poste aldonas: «Sed mi opinias, ke la bildo – ĉiuj, tiuj homoj, kiuj marŝadas pace – estas sufiĉe potenca».